21/06/2013 | Administración LocalMunicipal
Cambre
Bases do I Concurso de carteis das festas de Santa María de Cambre 2013

Por Resolución de Alcaldía, de data 17 de xuño de 2013, aprobáronse as Bases do I Concurso de carteis das festas de Santa María de Cambre 2013, que se transcriben a continuación para xeral coñecemento: A Área de Cultura e Turismo do Concello de Cambre organiza o I Concurso de carteis, co fin de elixir a imaxe oficial das festas patronais de Santa María de Cambre no ano 2013. Poderán participar todas aquelas persoas, diseñadores, artistas ou afeccionados, que teñan interese en presentar as súas propostas. Só admitirase un traballo por autor/a. - Prazo de inscrición e de recepción de traballos: a partir da publicación das bases na web do Concello e no B. O. P. ata o 17 de xullo de 2013. - Fallo do xurado e comunicación do gañador: 22 de xullo de 2013. Para concursar deberase cumprimentar obrigatoriamente unha solicitude de inscrición dispoñible en http://www.cambre.org. e nos rexistros municipais. A obra presentarase en calquera dos rexistros do Concello de Cambre, ou no seu caso, en calquera dos establecidos no artigo 38.4 da Lei 30/1992, de 26 de novembro, LRXAP-PAC, ou ben ser enviada por correo ordinario Concello de Cambre. Adro núm.1, 15660 Cambre (A Coruña). Neste último caso a data a ter en conta será a de recepción no rexistro do Concello de Cambre. Os carteis deben ser orixinais e inéditos e as imaxes incluídas non deben supoñer plaxio de obras publicadas por outros artistas. En ningún caso admitiranse carteis nos cales foran utilizadas imaxes doutros autores ou institucións. Os carteis deberán incluir o seguinte texto: FESTAS DE SANTA MARÍA DE CAMBRE 2013. As datas: 14, 15, 16 e 17 DE AGOSTO. O texto estará escrito en lingua galega. Tamén incluirá a imaxe corporativa do Concello de Cambre (pódese descargar na páxina web do Concello de Cambre premendo no escudo da páxina inicial), que deberá verse con claridade. Os traballos deberán presentarse en formato vectorial, (corel Draww, Illustrator ou Freehand) as imaxes que se vaian usar deberán estar en jpeg ou tiff a 300 PPP e CMYK e as tipografías deberán estar sin trazar. O Concello de Cambre utilizará a imaxe gañadora para a difusión das Festas de Santa María de Cambre 2013, podendo empregalo cando o considere oportuno, podendo reproducilos, adaptalos e aplicalos a cantos formatos requira sen necesidade de pedir autorización ao/ á autor/a. O xurado estará presidido polo concelleiro delegado da área, con voz pero sen voto, e estará formado por tres persoas do eido das artes plásticas, actuando como secretario un funcionario municipal da área de Cultura. O fallo do xurado será inapelable, puidendo declararse deserto o premio. O xurado e a organización do certame están facultados para tomar as decisións que consideren oportunas ante a aparición dalgún imprevisto non recollido expresamente nas presentes bases. O concurso estará dotado cun único premio; a contía do mesmo será de 300 euros. O nome do/a gañador/a do concurso publicarase o 22 de xullo na páxina web do Concello de Cambre. Ao premio practicaránselle as retencións legalmente establecidas. Con carácter previo á concesión comprobarase de oficio que o premiado estea ao corrente das súas obrigas coa Axencia Tributaria, e a Seguridade Social, e coa facenda local O feito de participar no presente certame supón a plena aceptación do contido destas bases. Cambre, 18 de xuño de 2013 O concelleiro delegado da Área de Cultura e Turismo Santiago Ríos Rama APELIDOS NOME NIF IDADE ENDEREZO: RÚA: NÚMERO PISO- LOCALIDADE CÓDIGO POSTAL MUNICIPIO PAIS TELÉFONO/S / No caso de menores, ademais deberase achegar a autorización na/ pai/ titor, e copia do DNI da persoa que autoriza ao menor. Solicito participar no I Concurso de Carteis das Festas de Santa María de Cambre 2013. A sinatura nesta folla de inscrición permite ao Concello de Cambre comprobar que o premiado atópase ao corrente das súas obrigas coa Axencia Tributaria Estatal e Local, de de 2013 Sr. Alcalde –Presidente Concello de Cambre APELIDOS NOME NIF IDADE ENDEREZO: RÚA NÚMERO PISO- LOCALIDADE CÓDIGO POSTAL MUNICIPIO PAIS TELÉFONO/S / No caso de menores, ademais deberase achegar a autorización na/ pai/ titor, e copia do DNI da persoa que autoriza ao menor. Solicito que se proceda ao pagamento do premio I Concurso de Carteis das Festas de Santa María de Cambre 2013. DATOS FISCAIS: Nº DA CONTA TITULAR DA CONTA NIF A sinatura nesta folla de inscrición permite ao Concello de Cambre comprobar que o premiado atópase ao corrente das súas obrigas coa Axencia Tributaria Estatal e Local, de de 2013 Sr. Alcalde –Presidente Concello de Cambre